
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1 

2 Ιανουάριου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Άσκηση εκλογικού δικαιώματος κρατουμένων. 1 

Συγκρότηση Διακομματικής Επιτροπής Εκλογών. 2 

ΑΠΟΦΑΣΕΙ Σ 

Αριθμ. 51569 (1) 

Άσκηση εκλογικού δικαιώματος κρατουμένων. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ - ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

Έχοντας υπόψη: 

α. Τις διατάξεις του άρθρου 69 παρ. 2 του Π.δ/τος 26/ 
2012 (ΦΕΚ 57 Α') «Κωδικοποίηση σε ενιαίο κείμενο των 
διατάξεων της νομοθεσίας για την εκλογή βουλευτών». 

β. Την ανάγκη απρόσκοπτης άσκησης του εκλογι¬ 
κού δικαιώματος των κρατουμένων καθώς επίσης της 
προστασίας της εσωτερικής ασφάλειας και τάξης των 
φυλακών. 

γ. Το γεγονός ότι από την απόφαση αυτή δεν προκύ¬ 
πτει δαπάνη σε βάρος του κρατικού προϋπολογισμού, 
αποφασίζουμε: 

1. Οι Έλληνες πολίτες, οι οποίοι είναι εγγεγραμμέ¬ 
νοι στους εκλογικούς καταλόγους δήμου του Κράτους, 
αλλά κατά την ημέρα προκήρυξης των εκλογών τελούν 
σε καθεστώς προσωρινής κράτησης ή εκτίουν ποινές 
στερητικές της ελευθερίας και δεν τους έχει επιβληθεί 
αμετάκλητα η παρεπόμενη ποινή της στέρησης πολι¬ 
τικών δικαιωμάτων, ασκούν το εκλογικό τους δικαίωμα 
στο εκλογικό τμήμα του καταστήματος, όπου κρατού¬ 
νται, βάσει των ειδικών εκλογικών καταλόγων, στους 
οποίους εγγράφονται για το σκοπό αυτό. 

2. Την ημέρα προκήρυξης των εκλογών ο διευθυντής 
κάθε καταστήματος κράτησης ενημερώνει άμεσα τους 
εκλογείς κρατούμενους σχετικά με την εκλογική δια¬ 
δικασία και τους ζητά να εγγραφούν στους ειδικούς 
εκλογικούς καταλόγους. 

3. Οι ειδικοί εκλογικοί κατάλογοι συντάσσονται, υπο¬ 
γράφονται και σφραγίζονται από τους διευθυντές των 
καταστημάτων κράτησης και αναπαράγονται σε πέντε 
αντίτυπα. 


Τ α τέσσερα αντίτυπα διαβιβάζονται μέσα σε ανατρε¬ 
πτική προθεσμία πέντε ημερών, από την κατά το άρθρο 
31 του Π.δ/τος 26/2012 (ΦΕΚ 57 Α') έναρξη της προεκλο¬ 
γικής περιόδου, στον Πρόεδρο Πρωτοδικών της οικείας 
εκλογικής περιφέρειας και ακολουθείται η διαδικασία 
που προβλέπεται στο άρθρο 27 παρ. 5 του ίδιου Π.δ./τος. 

4. Σε περίπτωση αποφυλάκισης για οποιονδήποτε 
λόγο κρατουμένου που έχει εγγράφει στους ανωτέρω 
ειδικούς εκλογικούς καταλόγους έως την ημέρα διεξα¬ 
γωγής των εκλογών, αυτός θα ασκήσει το εκλογικό του 
δικαίωμα στους εκλογικούς καταλόγους του Δήμου που 
είναι εγγεγραμμένος. 

5. Όταν ο συνολικός αριθμός των κρατουμένων - ψη¬ 
φοφόρων στα καταστήματα κράτησης είναι πολύ μι¬ 
κρός, για λόγους διαφύλαξης της μυστικότητας της 
ψήφου, μπορεί να ψηφίσουν σε αυτά και άλλοι εκλογείς 
της ίδιας εκλογικής περιφέρειας που είναι γραμμένοι 
σε ειδικούς εκλογικούς καταλόγους του άρθρου 27 του 
Π.δ/τος 26/2012. 

6. Ο διευθυντής κάθε καταστήματος κράτησης επι¬ 
λέγει τον καταλληλότερο - κατά την κρίση του - χώρο 
εντός του καταστήματος κράτησης, όπου θα διεξαχθεί 
η ψηφοφορία των εκλογέων - κρατουμένων. 

7. Πρόεδροι Εφορευτικής Επιτροπής σε κάθε εκλο¬ 
γικό τμήμα διορίζονται κατά προτίμηση εισαγγελικοί 
λειτουργοί. 

Ως μέλη της Εφορευτικής Επιτροπής κληρώνονται 
εκλογείς του δήμου στα διοικητικά όρια του οποίου 
υπάγεται το κατάστημα κράτησης. 

8. Για την ομαλή διεξαγωγή της ψηφοφορίας και τη 
διατήρηση της τάξης στα καταστήματα κράτησης, όπου 
ψηφίζουν περισσότεροι από 30 κρατούμενοι, ο πρόε¬ 
δρος της εφορευτικής επιτροπής σε συνεργασία με 
τον διευθυντή του καταστήματος κράτησης, μπορεί να 
καταρτίσει την προηγούμενη της ημέρας διεξαγωγής 
της ψηφοφορίας πρόγραμμα, σύμφωνα με το οποίο οι 
εκλογείς - κρατούμενοι χωρίζονται σε ομάδες, είτε κατά 
πτέρυγα του καταστήματος είτε αλφαβητικά. Επίσης, 
μπορεί να καθορίζουν και το χρόνο προσέλευσης των 
εκλογέων κάθε ομάδας 

9. Οι κρατούμενοι προσέρχονται στο εκλογικό τμήμα 
ένας - ένας και όχι σε ομάδες με τη συνοδεία υπαλλή¬ 
λου έως την είσοδό του. Κατόπιν εισέρχονται σε αυτό 
και χωρίς καμία συνοδεία ασκούν ελεύθερα το εκλογικό 
τους δικαίωμα. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Εξερχόμενοι, επιστρέφουν στο χώρο κράτησής τους 
με τη συνοδεία υπαλλήλου. 

10. Η αναγνώριση των εκλογέων - κρατουμένων γίνε¬ 
ται βάσει της αστυνομικής τους ταυτότητας, την οποία 
προσκομίζουν στην εφορευτική επιτροπή. 

Αν δεν έχουν αστυνομική ταυτότητα, προσκομίζουν 
κάθε άλλο χρήσιμο και κατάλληλο, κατά την κρίση της 
εφορευτικής επιτροπής, αποδεικτικό της ταυτότητας 
έγγραφο. Το έγγραφο αυτό μπορεί να δοθεί και από τον 
ατομικό τους φάκελο, ο οποίος τηρείται στο κατάστημα 
κράτησης με ευθύνη της γραμματείας και διαβιβάζεται 
υπηρεσιακά στον πρόεδρο της εφορευτικής επιτροπής 
του εκλογικού τμήματος. 

11. Για να πιστοποιηθεί ότι ο εκλογέας - κρατούμενος 
άσκησε το εκλογικό του δικαίωμα, εκδίδεται βεβαίωση 
του Προέδρου της εφορευτικής επιτροπής, η οποία δε 
χορηγείται στον κρατούμενο, αλλά στο διευθυντή του 
καταστήματος για να την τοποθετήσει στον ατομικό 
του φάκελο. 

12. Κατά τη διάρκεια της ημέρας διεξαγωγής της 
ψηφοφορίας, οι υποψήφιοι των κομμάτων, ή οι αντι¬ 
πρόσωποί τους ή οι αναπληρωτές αυτών, μπορεί να 
παρευρίσκονται στην αίθουσα ψηφοφορίας, κατά τις 
διατάξεις του άρθρου 88 του Π.δ/τος 26/2012. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Δεκεμβρίου 2014 

ΟΙ ΥΠΟΥΡΓΟΙ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ 

ΕΣΩΤΕΡΙΚΩΝ ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

ΜΙΧΑΗΛ ΘΕΟΧΑΡΙΔΗΣ ΧΑΡΑΛΑΜΠΟΣ ΑΘΑΝΑΣΙΟΥ 
-♦- 

Αριθμ. 113 (2) 

Συγκρότηση Διακομματικής Επιτροπής Εκλογών. 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις του άρθρου 15 του Ν. 4255/2014 «Εκλο¬ 
γή των μελών του Ευρωπαϊκού Κοινοβουλίου και άλλες 
διατάξεις» (Α' 89) με το οποίο αντικαταστάθηκε το άρ¬ 
θρο 28 του Ν. 3023/2002 (Α' 146). 

2. Τις διατάξεις του Π.δ/τος 173/2014 (Α' 277), με τις 
οποίες προκηρύχθηκαν γενικές βουλευτικές εκλογές και 
ορίστηκε ημέρα διενέργειας της ψηφοφορίας η Κυριακή 
25 Ιανουάριου 2015. 

3. Τις σχετικές υποδείξεις των κομμάτων που εκπρο¬ 
σωπούνταν στη Βουλή που διαλύθηκε, καθώς και των 
κομμάτων που εκπροσωπούνται στο Ευρωπαϊκό Κοινο¬ 
βούλιο, με τις οποίες ορίστηκαν οι εκπρόσωποι τους 
που θα μετέχουν στη Διακομματική Επιτροπή Εκλογών. 

4. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 


Συγκροτούμε τη Διακομματική Επιτροπή Εκλογών, η 
οποία αποτελείται από τους εκπροσώπους των παρα¬ 
κάτω κομμάτων, ως ακολούθως: 

Α' Τακτικά Μέλη: 

1. Κωνσταντίνος Τσιμάρας, εκπρόσωπος του κόμματος 
ΝΕΑ ΔΗΜΟΚΡΑΤΙΑ 

2. Κωνσταντίνος Πουλάκης, εκπρόσωπος του κόμμα¬ 
τος ΣΥΝΑΣΠΙΣΜΟΣ ΡΙΖΟΣΠΑΣΤΙΚΗΣ ΑΡΙΣΤΕΡΑΣ 

3. Νίκος Σαλαγιάννης, εκπρόσωπος του κόμματος ΠΑ¬ 
ΝΕΛΛΗΝΙΟ ΣΟΣΙΑΛΙΣΤΙΚΟ ΚΙΝΗΜΑ (ΠΑ.ΣΟ.Κ.) 

4. Παναγιώτης Σγουρίδης, εκπρόσωπος του κόμματος 
ΑΝΕΞΑΡΤΗΤΟΙ ΕΛΛΗΝΕΣ 

5. Μιχαήλ Γιαννόγκωνας, εκπρόσωπος του κόμματος 
ΛΑΪΚΟΣ ΣΥΝΔΕΣΜΟΣ ΧΡΥΣΗ - ΑΥΓΗ 

6. Χρήστος Μαυροκεφαλίδης, εκπρόσωπος του κόμ¬ 
ματος ΔΗΜΟΚΡΑΤΙΚΗ ΑΡΙΣΤΕΡΑ 

7. Ιωάννης Γκιόκας, εκπρόσωπος του κόμματος ΚΟΜ¬ 
ΜΟΥΝΙΣΤΙΚΟ ΚΟΜΜΑ ΕΛΛΑΔΑΣ 

8. Γεράσιμος Γεωργάτος, εκπρόσωπος του κόμματος 
ΤΟ ΠΟΤΑΜΙ 

Β' Αναπληρωματικά Μέλη: 

1. Επαμεινώνδας Λεκέας, εκπρόσωπος του κόμματος 
ΝΕΑ ΔΗΜΟΚΡΑΤΙΑ 

2. Ιωάννης Θεωνάς, εκπρόσωπος του κόμματος ΣΥ¬ 
ΝΑΣΠΙΣΜΟΣ ΡΙΖΟΣΠΑΣΤΙΚΗΣ ΑΡΙΣΤΕΡΑΣ 

3. Δημήτρης Καρύδης, εκπρόσωπος του κόμματος ΠΑ¬ 
ΝΕΛΛΗΝΙΟ ΣΟΣΙΑΛΙΣΤΙΚΟ ΚΙΝΗΜΑ (ΠΑ.ΣΟ.Κ.) 

4. Ηλίας Γιολδασέας, εκπρόσωπος του κόμματος ΑΝΕ¬ 
ΞΑΡΤΗΤΟΙ ΕΛΛΗΝΕΣ 

5. Κωνσταντίνος Αντωνόπουλος, εκπρόσωπος του 
κόμματος ΛΑΪΚΟΣ ΣΥΝΔΕΣΜΟΣ ΧΡΥΣΗ - ΑΥΓΗ 

6. Χρήστος Πετράκος, εκπρόσωπος του κόμματος ΔΗ¬ 
ΜΟΚΡΑΤΙΚΗ ΑΡΙΣΤΕΡΑ 

7. Βασίλης Δημόπουλος, εκπρόσωπος του κόμματος 
ΚΟΜΜΟΥΝΙΣΤΙΚΟ ΚΟΜΜΑ ΕΛΛΑΔΑΣ 

8. Παντελής Αβραμίδης, εκπρόσωπος του κόμματος 
ΤΟ ΠΟΤΑΜΙ 

Στην Επιτροπή μετέχει ο Υπουργός Εσωτερικών ως 
Πρόεδρος. 

Έργο της επιτροπής είναι η υποβολή προτάσεων που 
αφορούν στους όρους διεξαγωγής του προεκλογικού 
αγώνα. 

Γραμματέας της Επιτροπής και υπεύθυνη για τη τήρη¬ 
ση των πρακτικών ορίζεται η Παρασκευή Καλδή, υπάλ¬ 
ληλος ΠΕ Διοικητικού - Οικονομικού, της Διεύθυνσης 
Εκλογών του ΥΠΕΣ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιανουάριου 2015 

Ο ΥΠΟΥΡΓΟΣ 

ΜΙΧΑΗΛ ΘΕΟΧΑΡΙΔΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

